
Септември
Отново е септември! 
Училищен звънец, глъчка на деца, шум и детски смях. 
Училището ни отваря  отново врати, за да посрещне своите ученици. За 51 път те ще пристъпят прага на Професионална гимназия „Ген. Вл. Заимов“
През тази учебна година в ПГ ще се обучават 638 ученици, разделени в следните специалности: 
Системно програмиране; 
Приложно програмиране; 
Организация на туризма и свободното време
В дуална форма : Мехатроника;
 Електронна търговия; 
Производство на кулинарни изделия и напитки; 
Измервателна и организационна техника; 
Производство на хляб и хлебни изделия

Тържественото откриване  на учебната година беше подготвено от г-жа Светлана Дъбенска. Под звуците на българският химн бе издигнато знамето на Република България и знамето на училището. Със слово на Директора и тържествен водосвет учениците бяха приветствани за новата учебна година. 
Наред с новите ученици в редиците на колектива постъпиха и нови учители. Симона Краева – учител по английски език, Нели Балиева – по БЕЛ; Магдалина Андонова – икономика; Радка Калъчева – по Биология.  
Началото на всяка  учебната година винаги е много натоварено с организационни задачи: подготовката на тематичните работни планове, програмите по ЗИП, съвещанията и приемането на плановете за работа на ПЕКК , избор на комисии и т.н.
До края на месец септември бяха изготвени разпределения по всички учебни предмети, като специално внимание бе обърнато на 10 клас, които  са първият  випуск по новата учебна програма. Определени бяха наставниците на новоназначените учители.
Със старта на учебната година стартира и подготовката за участие в Проект „Подкрепа за УСПЕХ”.
Госпожа Мария Богданова, която вече спечели няколко проекта по програмата Еразъм, през месец септември участва в работно посещение по проект „ Нови предизвикателства в професионалното образование“ по програма Еразъм+ в Португалия.  Във връзка с проекта колегите от ПЕКК “Чужди езици“  в началото на месец октомври организираха и проведоха изпит по английски език за кандидатите – участници в проект „Нови предизвикателства в професионалното образование“ по програма Еразъм+ .
На 23.09.2019 г. Клуб „Млад възрожденец” – с ръководител Теодора Александрова се включи в мероприятията посветени на Балканските войни.
На 27.09.2019 година , отбелязахме Европейският ден на спорта, след което стартира и седмицата на здравето и  спорта /30.09 - 04.10.2020/. Празникът бе наситен  с много и разнообразни прояви. Въпреки предупрежденията на синоптиците за бури и валежи прогнозата не успя да уплаши участниците и над 600 „Заимовци“ се включиха в събитието.
Организирани бяха:  Тенис- турнир, Турнир по волейбол, футбол, баскетбол,. Приключенска игра „Открий Заимовското съкровище”,  Танци: Надиграване „Ръченица”  и Модерни танци , Кулинарно-забавна игра
Учениците,  заели призови места в спортните надпревари са наградени с еднодневна екскурзия.

Месец октомври
Динамика от септември се пренесе неусетно и в октомври. Проявите, посветени на седмицата на  здравето и спорта продължиха с  незабравими срещи.
На 1 .10 2019 г. наши гости бяха Белчо Горанов- генерален секретар на БОК, който е и възпитаник на нашето училище и Мария Гроздева – олимпийска и световна шампионка по стрелба. На 4.10 2029 г. бе кулминацията на мероприятия. Наш специален гост бе д-р Неделя Щонова, добре позната и  от малкия екран. Срещата с нея премина изключително емоционално. Поздравителен концерт за всички заимовци изнесоха децата от Националното училище по музикално и танцово изкуство „Добрин Петков“ гр. Пловдив,  които също бяха наши гости.  
През месец октомври, участвахме в надпреварата за най – голямо хоро и регистрирахме нашето участие в„Олимпийско хоро“, под егидата на БОК.
През октомври стартираха и съвещанията на РУО, в които участваха учителите по общообразователните предмети.
 Началото на академичната учебна година бе свързана с организирането на национален форум по български език в БАН. В него взеха участие г-жа Лидия Гърдева и г-жа Светлана Дъбенска. Участие в обучение по дебати в гр. Пловдив взе  г-жа Дамянова.
Не закъсняха и участията на учители и ученици в обучения и проекти:
   От 22ри до 25ти октомври Мария Стоянова, Таня Искрова, помощник директор Хилда Танчовска и ученици от 12д клас участваха в тридневно посещение в Професионална гимназия по туризъм и ресторантьорство, град Враца. Посещението е част от дейността по програма на МОН „Иновации в действие“. Мария Стоянова и Таня Искрова обмениха опит с колегите от училището – домакин. Учениците имаха възможност да готвят съвместно с тези от училището –домакин. Наблюдавани бяха 2 бинарни урока. 
През месец октомври нашите ученици  Мирослав Николов и Явор Иванов от 10 а, Ивелин Иванов 10д, Георги Поров 11а  и ръководител  инж. Красимир Проданов взеха участие четвъртото  издание на конкурса изложение „Младежко техническо творчество“ в гр. Горна Оряховица. Спечелиха специалната награда на конкурса и  парична награда -1000 лв.  
През октомври беше проведена седмицата на програмирането - "Запознайте се и програмирайте“.  Проведоха  се инициативи за реализиране на  събитието "Какво можем с програмирането?"  към проект,  който се  осъществява благодарение на подкрепата на Фондация „Работилница за граждански инициативи”, SAP и TechSoup„ч

Т.Белезирева  участва в проект за финансиране и провеждане на инициативи в седмицата "Запознайте се и програмирайте“ към  Фондация „Работилница за граждански инициативи”.  Спечелено е финансиране на следните инициативи: МОМИЧЕТА, запознайте се с роботите на "Заимов";Workshop “Как да си направим уеб сайт?”; Хакатон „Какво можем с програмирането?“ и Заключителна среща „Какво можем с програмирането?“  
Радка Калъчева се включи в обучение на РААБЕ – България на тема: 
“ Ефективни техники и работа с родителите. Взаимодействие семейство-образователна институция“.
Дарина Татарлиева участва в открит урок на тема:“ Генотипна изменчивост“ – 10 клас с преподавател Весела Стойнова, в СУ „Климент Охридски“-гр. Пловдив ибсъждане на новата учебна програма в 10 клас с учители по БЗО.
;
Месец ноември
По традиция посрещаме месец ноември и Деня на народните будители  с курбан за здраве. 
На 1 ноември отбелязваме Деня на Народните будители. За най – влиятелните личности в българската история бе изготвена презентация, която бе показана  на мултимедийния екран в училище. Учениците от 8 – те класове поднесоха цветя на бележити места в Сопот и Карлово , свързани с народните будители.
 И пак в чест на празника , Г. Генов и група от 15 ученици,  проведоха поход с маршрут „Беклемето“- х.“Козя стена“ -х.“Ехо“. Учениците от 9б клас с класен ръководител Мария Богданова и    проведоха двудневен поход  до хижа „Хубавец“.

През месец ноември  започна онлайн обучение по английски и португалски език по проект „Нови предизвикателства в професионалното образование“ по програма Еразъм+ 
През този месец не липсваха и гости. 
В периода 7 – 9 ноември ученици и учители от Професионална гимназия по туризъм и ресторантьорство, град Враца бяха гости в училището ни. Гостуването им  е дейност по програма на МОН „Иновации в действие“. Мария Стоянова и Таня Искрова изнесоха бинарен урок съчетаващ учебните предмети Барманство и сервитьорство и Чужд език по професията.
Учениците готвиха съвместно и демонстрираха процеса фламбиране. 
На 22ри ноември ученици и учители от Училище „ Асен Златаров“, град Кърджали посетиха училището ни. Гостуването им бе с цел обмяна на опит при осъществяване на дейности по програма „Иновации в действие“. Гостите наблюдаваха :
· бинарен урок по учебните предмети Барманство и сервитьорство и Чужд език по професията изнесен от Мария Стоянова, Таня Искрова и учениците от 12 д клас.
· бинарен урок по учебните предмети Физическо възпитание и спорт и Английски език изнесен от Веселина Константинова, Тотка Видолова и учениците от 10 д клас.
Екипната работа и споделеният опит винаги са давали добри резултати. Във връзка с програмата за наставничество Дарина Татарлиева, като обучител, представи два открити урока – урок за нови знания в 10 клас на тема:“ Размножаване при животните“ и урок-упражнение в 8 клас на тема:“ Храна и хранене“ . И в двата урока Дарина Татарлиева използва интерактивни методи – работа по групи, ИКТ средства и др. В обучението взеха участие: Христина Янева, Мая Атанасова и Радка Калъчева. Дарина Татарлиева се включи като оценител в конкурса за най-добър електронен урок, организиран от РУО- Пловдив.
През октомври бе проведена националната конференция, посветена на 125 години от публикуването на романа „Под игото“ в къща-музей „Иван Вазов“. В нея взе участие г-жа  Христина Дамянова.

С. Илинов и П. Тодорова - заедно с ученици от XI и XII клас представиха ПГ “Ген. Вл. Заимов   на Иновационния  лагер във  гр. Велинград, организиран от ПГИТ “Ал.  Константинов”  .
Наш ученик от XI клас стана победител в екипа ученици от още три училища, разработили неговата идея!


Месец декември
Това е последният месец в годината. Обикновено и в чисто личен , но и в професионален план , това е месецът за равносметка на една отминала година. И макар, че учебната година  не съвпада с календарната, тази равносметка се налага някак естествено. Това е месецът , в който всички сме в очакване и на  хай – хубавия празник – Рождество Христово.
 Очакване, надежда, планове за Нова година – като Ново начало. И каква година – 2020.
Месецът  стартира с инициатива на УС и БЧК, посветена на 1 декември – световен ден на борбата срещу ХИВ и СПИН. 
 Иновационен лагер по линия на JA  се проведе на 3 декември 2019 г. Участие взеха 2  ученички от XII в и XI а клас. Общо 30 студенти и ученици от различни специалности присъстваха на територията на JA StartUp  Hambar, София Тех Парк.

На 5ти декември проверяващи на МОН присъстваха на бинарен урок по Барманство и сервитьорство и Чужд език по професията изнесен от Мария Стоянова, Таня Искрова и учениците от 12 д клас. Проверката бе планирана по програма на МОН - „Иновации в действие“. Урокът премина спокойно и учениците и колегите получиха заслужена висока оценка.

През  седмицата до 8 декември се  организират различни инициативи посветени на патронния празник на училището.
В тази връзка  в Час на класа бе представена беседа за, живота на Ген. Владимир Заимов.
Организирано бе и традиционното посещение на театрална постановка в гр. София в Народния театър. 
Клуб „Млад Възрожденец” посети изложба в Националния археологически музей на Преславското златно съкровище
С поетичен спектакъл , подготвен от  г-жа Св. Дъбенска и с участието на ученици от 9-ти и 10-ти клас бе тържествено отбелязан нашия патрон.
Новия брой  на в. „Огледало“ , редактиран от г-жа Дамянова показа постиженията и успехите на учениците и учителите от ПГ „Ген. Владимир Заимов“.
В чест на патронния празник на училището бе организиран  турнир по тенис на маса, под ръководството на Ат.Стоянов.
През месец декември стартират и ученическите олимпиади. И тази година наши ученици взеха активно участие в олимпиадите : по БЕЛ, Английски език, Химия и опазване на околната среда, Биология и здравно образование, Философия, Информационни технологии
Ученици от 9 и 10 класове ръководени от Мария Богданова участваха в национално състезание  по немски език. 
Започна  и подготовказа участие в Областен етап на ученически игри по следните спортове:
· Футбол
· Волейбол
· Хандбал
· Тенис на маса
Ст.Илинов взе участие на в VII НАЦИОНАНА КОНФЕРЕНЦИЯ ЗА ОЛИМПИЙСКИТЕ ЦЕННОСТИ В УЧИЛИЩНА СРЕДА
На 14.12.2019г.  се състоя Националното състезание по финанси и счетоводство
 Господин С. Илинов и г- жа   П. Тодорова  заедно с ученици от 12 XII в  клас представиха ПГ “Ген. Вл. Заимов” в националното състезание, в което взеха участие 600 средношколци от 40 средни училища в страната
 През този месец Гинка Проданова взе участие  в Работна среща организирана от РУО и Софийски университет , за представяне на изданието „Моята България”. 

И колкото повече преваляше месец декември, толкова повече се усещаше коледния дух в училище. Елхички, цветни лампички и гирлянди се появиха в класните стаи, за да ни напомнят за идващите празници. Голяма коледна елха украси фоайето в  училище.

С помощта на УС и колеги бе организиран благотворителен коледен базар. П.Тодорова и  М. Андонова регистрираха Учебна компания „ Креатив” с предмет на дейност “Производство и търговия на ръчно изработени сувенири”, които бяха предложени на благотворителния базар.

Организираха се коледни тържества с   много веселие и танци. Течеше и трескава  подготовка за  коледния благотворителен бал, който събира всяка година приятели  и симпатизанти на „заимовци“. По традиция средствата се разпределят за нуждаещи се абитуриенти.

В навечерието на Коледа , на 20-22 декември, учениците от ПГ“ Ген. Владимир Заимов“ – група по интереси, под ръководството на Г. Генов, проведоха поход в Стара планина с маршрут х.“Равнец“ – вр. „Кочмара“. 
Това бе последната проява преди коледната ваканция

Месец януари - 2020
 По стар обичай си пожелаваме Нова година – Нов късмет. И тази година беше посрещната от всички с надежда за по – добро , за благополучие и благоденствие. Ваканцията се оказа по – дълга от предвидената , заради усложнената грипна ситуация.
След края на ваканцията се върнахме отпочинали и заредени. Започнахме да работим по подготовката и организацията за успешно приключване на Първи учебен срок. Наложи се преструктуриране на учебното съдържание по всички учебни предмети.
Наред с динамиката около приключване на първия срок течаха и други неотложни дейности.
Наши ученици взеха участие в инициативата „Посланик за един ден” на Британското посолство в София
 С подкрепата на г-жа Нели Балиева  ученички от 8 в клас взеха участие в конкурса „Момичета с мечти“ 

Започнахме и подготовка  по реализация на Проект по НП „Осигуряване на съвременна образователна среда”, модул „Културните институции като образователна среда” с ръководители Гинка Стойчева и Светлана Дъбенска.
Проведен бе общинският кръг на олимпиадата по информатика и общинския кръг на националната олимпиадата по ИТ. Участваха няколко проекта под ръководството на инж. Кр. Проданов. Имаме класирани на обласния кръг. 
Ученици  от XIa, XIв и Xв  клас взеха участие в инициативата на JA BULGARIA “МЕНИДЖЪР ЗА ЕДИН ДЕН” с ръководител г-жа П.Тодорова
ПЕКК Природоматематически науки разработи нови учебни програми за 8, 9 и 10 клас по проект за иновативно училище. Предвиждат се три нови предмета „Дигитална математика“ за 8 клас; „Приложна математика“ за 9 клас ; „Приложна математика – 2 част - 10 клас в учебните планове за 8, 9 и 10 клас за ученици, които се обучават по специалности: „Мехатроника“, „Приложно програмиране“ и „Системно програмиране“ за приложението на математиката. Обучението прави въведение в електротехниката и ще бъде изцяло практическо, интердисциплинарно и проектнобазирано, с използване на модерни комуникационни средства и облачни технологии. 
· Акцент на учебната програма е формиране на умения за прилагане на математическите знанията в практиката чрез решаване на задачи, описващи реални ситуации от областите Физика, Астрономия и Електротехника. Практическата работа с апарати и електронна техника, разработването на проекти и използването на съвременни средства за комуникация ще повиши дигиталните компетентности на учениците.


Февруари

Началото на февруари започна с  приключване на срока.   
Все още никой не предполагаше какво ни очаква, макар, че вече все по – често се чуваха думите  корона вирус, ковид 19. Освен , че звучеше непознато и плашещо, то ни изглеждаше далечно. Хората имаме удивителната способност да не вярваме , да отричаме до последно, да смятаме че нас ще ни подмине.   
Вторият учебен срок започна с рутинните задачи - Отчитане на резултатите от първия учебен срок, приемане на планове за втория срок, графици, програма .
 
През този месец беше проведен за 10-ти пореден път общинския кръг на националното състезание по приложна електроника „Зная и мога как“, проведено с представители на търговска верига „Елимекс“. В състезанието взеха участие ученици от 11 и 12 клас от специалност „Компютърна техника и технологии“ . Подготовката за състезанието бе осъществена от инж  К. Колев. 
Тоня Белезирева разработи проект за ново участие в програма на МОН - „Иновации в действие“ за две години.  На 22.2.2020г. тя участва в семинар за кариерно развитие „Онлайн Ментор“ в София на 
В края на февруари Мая Атанасова  се включи в две дистанционни обучения на Фондация „Кузманов“ , на тема:“ Атестирането на педагогическите специалисти" и “ 10 златни правила за повишаване на вниманието и успеваемостта на децата и учениците“.

Март
Макар и от света да достигаха тревожни новини, ние посрещнахме Баба Марта както повелява традицията – с мартеници в бяло и червено. Този токова български символ на здраве, надежда, очакване на пролетта грееше на всякъде. Ученици и учители си вързвахме мартеници с пожелания за здраве.
Започна организацията и подготовката за един от най – популярните и обичани формати в училище „ Да танцуваме заедно“, но………
На 13. 03 2020 г. държавата бе изправена пред невиждана и непозната до този момент ситуация- локдаун- училищата, магазините заведенията, предприятията бяха затворени. Хората трябваше да се научат да спазват непознатата до този момент – социална дистанция. Усмивките бяха скрити зад маските, а хората затворени по домовете си.

На нас учителите и учениците се наложи преминаване изцяло към дистанционно /онлайн/ , обучение в електронна среда. Тази задача не беше лека, нито за учителите, нито  за учениците. Трябваше всички бързо да усвоим различни умения  за работа с компютър и образователни платформи. Нямаше време за предварителна подготовка и обучения, трябваше да се реагира незабавно. Учехме се помежду си, налучквахме кое как да направим , за да е по – добре, подкрепяхме се. И  успяхме. Осигурявахме таблети и интернет на онези деца, за които това беше непосилен разход, подготвяхме материали, които изпращахме по домовете, водехме безкрайни разговори с ученици, родители и колеги. Заповедите от МОН, РУО, Директор  буквално „валяха“, а работния ден продължаваше за всички много след края на последния учебен час. Всички се стараехме и живеехме с надеждата, че скоро всичко това ще свърши. Наред с аплодисментите за лекарите, дойдоха и аплодисментите за учителите. Ние се превърнахме в едни от новите герои.  Е, не всичко бе идеално и не всички бяха доволни, но като цяло, ние учителите показахме, че можем и се справихме с това ново и непознато предизвикателство. И както министър Въчев каза, учителите постигнаха само за един месец, това което министерството се опитваше да направи  десет години.   
За ефективността, нагледността, активното учене и по-добрите резултати от учебният процес от разстояние, всеки преподавател използваше най-подходящото за работата си приложение: Google classroom, Messenger, MS Teams , Skype, Facebook и др.
Най – трудни бяха първите две седмици. После някакси започнахме да напипваме нещата.  Организираха се обучения за колегите за работа с платформите: Красимир Проданов- Classroom и Zoom, Тоня Белезирева – Teams; 



Април
 Локдаун…???
Учехме се в електронна среда, информирахме се чрез електронната среда, пазарувахме отчасти чрез електронна среда , сега трябваше и да организираме състезанията и  честванията на празниците в електронна среда. 
На 2 април 2020 се проведе и първият онлайн ПС в условията на извънредна ситуация; код Ковид 19.  За 51 годишната история на училището това е първият по рода си ПС в неприсъствена форма. За съжаление се оказа, че няма да е последен.
И така през следващите месеци живота до голяма степен продължи , но в електронна среда.
През април  УК „ КРЕАТИВ“ взе участие в онлайн  състезание  на JA“Изгряващи звезди“ с ръководители  М. Андонова и  П .Тодорова 
 Онлайн  бе организиран и МЕЖДУНАРОДНИЯ  ПАНАИР НА УЧЕБНИТЕ ПРЕДПРИЯТИЯ “МЛАД ПРЕДПРИЕМАЧ” – ТФ ФЕСТ 2020 г. в Пловдивския панаир 
В панаира участваха  две фирми от ПГ” Ген. Вл. Заимов“ „Скандал“ и „Захароса“ с ръководители С. Илинов и М. Андонова. Двете фирми са избрани измежду 100-те най- добри от общо 260
Не всички състезания обаче бяха проведени. Въпреки усилената  подготовка за участие в регионалните състезания по професии в гр. Кърджали във всички категории: Готвач, Сервитьор-сомелиер, Барман и Хлебар-сладкар, тези състезания бяха отменени.

Г- жа Теодора Александрова участва  в семинар за учители, а Богомила Самуилова от 12д клас в симулации Модел Политически форум за високо равнище за устойчиво развитие 2020, по проект „Целите на устойчиво развитие – сила за младежко действие”, организиран от Дружество за ООН в България. Споделеният опит от нашето училище, както и този на други 21 училища е включен в наръчник „Целите за устойчиво развитие – сила за младежко действие”, издаден от организацията организатор на събитията на 25-26 април и на 2-3 май.
Онлайн бе и участието  на Ангелина Гърдева от 11г клас в Конкурса „Бог е любов”; на Лъчезар Ангелов от 9б клас в национален конкурс „Възнесение Христово” и на Златка Колева от 9д клас в национален литературен конкурс „Любовта и свободата” .
През месец април Мария Богданова приключи работата си по проекта „ Нашите пари“ по който бяха обучени 25 деца във финансова грамотност.
През месец април на дневен ред е и въпросът за ДЗИ. Това е времето , в което в нашето училище организираме и провеждаме на пробни матури. Анализът на резултатите дава възможност да се набележат мерки за попълване на констатирани пропуски. В тази ситуация обаче, въпросът с  провеждането на ДЗИ стана още по – неясен. Ще бъдат отменени, няма да бъдат отменени…., в крайна сметка МОН измести датите за ДЗИ.

 Междувременно преподаването в онлайн среда продължаваше с цялата тежест, която изисква учебният процес. Директорът, г- жа Адърска започна  онлайн наблюдения на уроци. Такова наблюдение имаше и от РУО - Г-жа Герасимова – експерт от РУО Пловдив посети онлайн урок на Константин Колев в 11 г2 клас.  

Много неща се случваха за първи път.
За първи път бяха организирани и родителски срещи онлайн. В някой класове участието на родителите беше 100%, а родителските срещи продължиха повече от два часа.
Пролетта беше навън с цялата сила и свежест, но светът оставаше затворен. 
Май

И през този месец пандемията не отстъпи, а ние се учихме да живеем в новата ситуация. Продължавахме „да ходим“ на училище онлайн. 
 И много пъти казвахме  За първи път…. 
За първи път на 14 май 2020 г при извънредни обстоятелства, се отбеляза празникът на светите братя Кирил и Методий чрез специално организиран теле - мост с българското училище в Прага “П. Берон“.  В жива връзка учители от двете училища се поздравиха с най – българския празник Основната заслуга и цялостното изграждане на теле -моста бе организирано от инж. Красимир Проданов.
Учители от ПГ  рецитираха вазовото стихотворение „Българският език“ в къща – музей Ив. Вазов. Във видеомоста специално от Казанлък се включи и големият Теодоси Теодосиев. 
Май е месецът на абитуриентските балове. Тази година обаче никой не знаеше дали изобщо ще има бал. Въпреки това спазихме традицията и избрахме ученик и учител на годината, но за първи път  гласувахме онлайн. 
Ученикът на годината за 2020 е Венелин Димов от 12а клас – специалност Системно програмиране. Учител на годината – Теодора Александрова
  За 24 май бе подготвен видео рецитал от г-жа Светлана Дъбенска и ученици от 9 и 10 клас. Рецитала бе споделен в сайта на ПГ „Ген. Вл. Заимов“ и в групите на класовете.
В навечерието на 24 май  наши ученици от 8б,10д и 11а кл.  взеха участие в инициативата на БАН “Написаното остава. Пиши правилно!” като направиха диктовки под ръководството на  г-жа Христина Дамянова
В чест на 24 май проведохме седмица на четенето. Включиха се ученици от 11 а клас и колегите Христина Дамянова, Тоня Белезирева, Светлана Дъбенска, Теодора Александрова
През месец май се проведе онлайн защита на областен кръг на Олимпиадата по ИТ. Два проекта на наши ученици бяха класирани на областно ниво: NET Support разработрен от Кирил Димов от 11а и „Кой присъства в час“  разработен от Генко Славчев 12а . Ръководител на двата проекта е инж. Красимир Проданов 
Традиционните екскурзии през месец май също бяха отменени. Тържеството за изпращане на абитуриентите бе отложено, както и самият абитуриентски бал.
На правителствено ниво бе решено, че все пак матури ще има , но ще са през юни.
 

юни
Последният месец от учебната година също премина дистанционно.
На 1.06. 2020 и на 3.06. 2020 бяха проведени ДЗИ. Изпитите бяха присъствени, но при изключителни мерки за сигурност – маски, ръкавици,  дезенфиктанти,  спазване надистанция.
На 6. 06.2020 бе и ДКИ по теория на специалността. 
През месеците май и юни продължи подготовката на ученици и учители по проекта „Нови предизвикателства в професионалното образование“  с координатор Мария Богданова. я
Таня Искрова , Галина Каназирева и Красимир Проданов проведоха професионалната подготовка на учениците изискваща се по проекта. Поради затварянето на границите и епидемиологичната обстановка  заминаването на наши ученици и учители за участие в програмата в страните Германия и Португалия се отлага за неопределено време.
През месец юни Мария Богданова взе участие в онлайн обучение на тема „Учителско портфолио“. Материалите от обучението бяха предоставени на всички учители от училището ни.
Дарина Татарлиева се включи в ДЗИ като оценител по биология.
През цялата учебна година , периода на дистанционното обучение , през летните месеци и началото на септември, Тоня Белезирева и Мариета Андреева организираха клуб по интереси – Математика и провеждат както онлайн консултации по математика с ученици, така и регулярно, в присъствена форма.
Празникът на училището беше онлайн. 
За празника беше създаден филм по идея на  Христина Дамянова. Заедно с празника стартира и рекламната кампания за следващата учебна година. С Изготвяне на рекламни клипове и  качването им  в сайта на училището бяха ангажирани инж. Красимир Проданов и инж. Константин Колев 
Тоня Белезирева изготви  презентация на тема „Виртуална разходка в ПГ „Ген. Вл. Заимов“ 
На 26 юни 2020 за първи път направихме две в  едно -  празник на училището и връчване на дипломите на випуск 2020
В периода на пандемия се получи едно чудесно тържество- много премерено, много интелигентно, при спазване на строги правила и инструкции. Макар и усмивките да бяха скрити зад маски и шлемове, очите блестяха. Специален гост на тържеството беше Белчо Горанов. След словото на Директора г-жа Адърска и поздравленията към зрелостниците започна церемонията по раздаването на дипломите. 
И за да бъде изпълнено всичко до край – на 28 .06.2020 в ресторант „Яев“  бе организиран и абитуриентския бал. И макар и с месец по – късно, радостта и вълненията бяха същите. Красиви момичета и момчета, цветя и балони и отново една перфектна организация създадена от ръководството на училището в лицето на Директора – г-жа Катя Адърска и Зам. Директорите – Тина Шаралиева и Хилда Танчовска, класните ръководители и учители.
На 30.06.2020 приключи последният учебен ден от тази толкова необичайна учебна година.
юли
Макар, че повечето ученици в началото на юли вече се радваха на лятната ваканция, имаше и такива които продължиха да представят училището ни.
На 3 юли 2020 г. в КК „Албена, се проведе XIII ти Младежки олимпийски фестивал.
Във фестивала, под ръководството на г-н Георги Генов взехме участие с два отбора:
Александър Бошнаков 11 А клас и Георги Селаков 9 Б клас – плажен волейбол, заели 4 – то място в турнира; Гергана Вътева и Невена Вътева – 8 Е клас – Тенис на маса.
По покана на община Сопот участие във Вазовите празници на ученика Станислав Стоянов – г-жа Светлата Дъбенска.



На годишният съвет , с който приключихме учебната 2019/ 2020 година имаше какво да си кажем. И да се похвалим, и да преосмислим част от работата си и да си кажем пропуските. Всички обаче бяхме единодушни, че живият контакт с децата е най – важното нещо и то липсва на всички ни. Остава надеждата, че скоро всичко ще отмине и училището отново ще ни събере, заедно, учители и ученици.


………………………………………………………………………………………………..

Квалификации

Квалификационната дейност за учебната 2019 /2020 година също бе съобразена с възникналата необичайна ситуация. До януари месец обученията бяха присъствени, а след въвеждането на ограниченията бяха провеждани онлайн. Част от предвидените обучения бяха отменени.	
1.Вътрешно-институционалната квалификация
Проведенени са обучения по плана за квалификационна дейност за учебната 2019/2020г.  на тема:
· Работа с електронна документация - лектор Н. Иванова
· Комуникация между училищно ръководство, учители, ученици и родители - М. Богданова
· Запознаване с Наредба за приобщаващото образование - Обн. ДВ. бр.86 от 27 Октомври 2017 г Акцентиране върху различията в Наредба № 3 от 15.04.2003 г. за системата за оценяване (XI и XII клас) и Наредба № 11 от 1 септември 2016 г. за оценяване на резултатите от обучението на учениците (VIII, IX, Х клас). Запознаване с измененията в Наредба № 10 за организация на дейностите в училищното образование – лектор Т. Шаралиева
· "Употреба, злоупотреба и зависимост от наркотични вещества "- лектори 
С. Караколева и Д. Юнаков
· Споделяне на ефективни практики с цел обмяна на педагогически опит.  
- наблюдение на уроци;
- изнасяне на интегрирани уроци; 
- "Размножаване при животни" –старши учител Д. Татарлиева
-„Храна и хранене“- старши учител	Д. Татарлиева
· „Мехатроника“ -  лектор Д. Стоянова, представител на фирма "SMC"

Предвид въведеното извънредно положение във връзка с разпространението на COVID 19 и преминаването на обучението в електронна среда, са проведени онлайн обучения, както следва:

· „Използване на електронните ресурси на Гугъл за организиране на учебния процес“- работа онлайн платформата "ZOOM" проведено от старши учител К. Проданов 
· „Как да използвам TEAMS за организация на учебния процес “- работа онлайн платформата "TEAMS" проведено от старши учител – Тоня Белезирева

2.Външно-институционална квалификация:
· Придобиване на ПКС -  с финансиране по Национална програма КПРПС
 V степен – 4 педагогически специалисти
 IV степен – 3 педагогически специалисти
 III степен –  5 педагогически специалисти
· Стартирало едногодишно  обучение за придобиване на педагогическа правоспособност- 1 педагогически специалист
· Участие в обучения на учители:
-Елка Новакова - тема: „Методика на обучението по предприемачество в VIII клас“.
· Участие в обучения на директор, по следните теми:
-„Практически въпроси при прилагане на КТД“
-„Алгоритъм за прилагане на Механизъм за противодействие на тормоза и насилието в училище“
-„Пътеводител на директор“-модул 3 и „Пътеводител на учител“-модул 1 
	

През учебната 2029/2020 година продължи  процеса по организиране и предоставяне на обща и допълнителна подкрепа за личностно развитие на учениците в  ПГ „Ген. Владимир Заимов“, гр. Сопот
За справяне с процеса на допускане на отсъствия по неуважителни причини и приобщаване на учениците в училищната среда е разработен алгоритъм от мерки. 
 Предоставена обща подкрепа на 54 ученици /8.46 %/
 Проведени индивидуални сесии от педагогически съветник  – 121 ученици
Предвид въведеното извънредно положение от 13.03.20202г. във връзка с разпространението на COVID 19 и преминаването на обучението в електронна среда от 16.03.2020г. и за подпомагане на учениците за по-бързо и лесно адаптиране към обучението в електронна среда са предприети допълнителни дейности. 
· Предоставяне на електронни устройства на 15 ученици
· Предоставен мобилен интернет на  3 ученици
· Провеждане на онлайн консултации с педагогически съветник  с 8 ученици и 8 родители. Индивидуални   онлайн сесии  с 39 ученици.
· Предоставяне на материали по учебните предмети на хартиен носител на 10 ученици посредством медиатор.
В края на учебната година със слаби оценки завършват 9 ученици, с които са проведени консултации с цел преодоляване на дефицитите по съответните предмети преди поправителната сесия. 
Предоставяне на Допълнителна подкрепа на Лорета Иванова Митова от VIII в клас.
Ученичката е със СОП и през цялата учебна гадина работи по индивидуални учебни програми по учебните предмети от учебния план на класа.
Подпомагана е от  ресурсен учител от РЦПППО гр. Пловдив и от педагогическия съветник в училище.
Ученичката се адаптира в училищната среда и приключи успешно учебната година.



   




				



















